Цыкадавыя

**Auchenorrhyncha** — падатрад насякомых з атраду *Hemiptera*. Вядома больш за 40 000 відаў.

## Апісанне 
Сярэдняга і дробнага памеру насякомыя, даўжыня цела звычайна ад 2 да 38 мм; найбуйнейшы від дасягае 95 мм у даўжыню і ў размаху крылаў да 13 см (*Fulgora laternaria*). Цела зеленаватае, бурае, радзей чорнае або плямістае. Для цыкадавых характэрна нерухомае сучляненне галавы з грудзямі. 2—З простыя вочкі паміж вялікімі складанымі вачыма, колюча-сысучыя ротавыя органы. Вусікі кароткія, тоўстыя, трохчленікавыя. Аснова трохчленікавага хабатка знаходзіцца ля задняга краю галавы каля асновы пярэдняй пары ног; хабаток падагнуты ўніз і назад.

Пярэднія крылы перапончатыя або хіцінізаваныя з папярочным і падоўжным жылкаваннем. Лапкі трохчленікавыя. Пярэднія і сярэднія ногі хадзільныя, заднія найчасцей скакальныя. Многія віды маюць гукавы апарат (пявучыя цыкады).

## Пашырэнне і экалогія 
Пашыраны пераважна ў тропіках. Жывуць на травяністай расліннасці, лічынкі часам у глебе. На Беларусі адзначана каля 100 відаў з сямействаў гарбатак, пенніц і цыкадак.

Кормяцца сокамі раслін, рэдка — грыбамі. Валодаюць складанай гукавой (пеўчыя цыкады) і вібрацыйнай камунікацыяй, выдаюць сігналы некалькіх тыпаў, звязаныя з размнажэннем і канкурэнтнымі ўзаемадзеяннямі.

Яйцы адкладваюць звычайна ў зробленыя яйцакладам надрэзы на сцёблах або чаранках лісцяў раслін. Лічынкі праходзяць у развіцці 5 узростаў. Як правіла, ад 1 да 3-4 пакаленняў у год, лічынкі некаторых пеўчых цыкад развіваюцца да 17 год. У асобных цыкадавых з сямейства *Aetalionidae* і *Membracidae* развіты клопат аб патомстве.

Сустракаюцца шкоднікі сельскагаспадарчых раслін, ёсць пераносчыкі вірусных і іншых хвароб.

## Вывучэнне 
Даследчыкі прадстаўнікоў падатраду (cicadologist) аб’яднаны ў міжнародным таварыстве *International Auchenorrhyncha Society*, якое праводзіць свае інтэрнацыянальныя кангрэсы (7-ы ў 1990 годзе ў ЗША, 8-ы ў 1993 у Грэцыі, 9-ы ў 1997 у Аўстраліі, 10-ы ў 1999 ва Уэльсе, 11-ы ў 2002 у ФРГ, 12-ы ў 2005 годзе ў ЗША, 13-ы ў 2010 у Францыі, 14-ы ў 2013 у Кітаі — International Auchenorrhyncha Congress, 7-12 ліпеня 2013, Yangling, Шэньсі, China).

## Сістэматыка 
Раней усіх прадстаўнікоў *Auchenorrhyncha* адносілі да атрада раўнакрылых (*Homoptera*), які быў прызнаны парафілетычным і уключаным пасля ў атрад паўцвердакрылых (*Hemiptera*). Ніжэй прыводзіцца класіфікацыя *Auchenorrhyncha* па Dietrich (2003):
* Інфраатрад *Цыкадавыя* (*Clypeorrhyncha*, *Clypeata*)
** Надсямейства *Cercopoidea*
*** 
*** *Cercopidae*
*** *Clastopteridae*
*** *Epipygidae*
*** *Machaerotidae*
** Надсямейства *Cicadoidea* (*Cicadidae*)
*** *Cicadidae* (*Platypediidae, Plautillidae, Tettigadidae, Tibicinidae*)
*** *Tettigarctidae*
** Надсямейства *Membracoidea* (*Cicadelloidea*)
*** *Aetalionidae* (*Biturritiidae*)
*** *Cicadellidae* (*Цыкадкі*, *Eurymelidae*, *Hylicidae*, *Ledridae*, *Ulopidae*)
*** *Melizoderidae*
*** *Membracidae* (*Membracidae*, *Nicomiidae*)
*** *Myerslopiidae* (*Cicadellidae*)
* Інфраатрад *Fulgoromorpha* (*Archaeorrhyncha*)
** Надсямейства *Fulgoroidea*
*** *Acanaloniidae*
*** *Achilidae*
*** *Achilixiidae*
*** *Cixiidae* (*Cixius*)
*** *Delphacidae* (*Araeopidae*) (*Delphacidae*)
*** *Derbidae*
*** *Dictyopharidae* (*Dictyopharidae*)
*** *Eurybrachidae*
*** *Flatidae*
*** *Fulgoridae* (*Fulgoridae*)
*** *Gengidae*
*** *Hypochthonellidae*
*** *Issidae*
*** *Kinnaridae*
*** *Lophopidae*
*** *Meenoplidae*
*** *Nogodinidae*
*** *Ricaniidae* (*Ricaniidae*)
*** *Tettigometridae*
*** *Tropiduchidae*

## Зноскі 
## Літаратура 
* 

## Спасылкі 
* Tolweb.org
* Tymbal The Auchenorrhyncha Website for the International Auchenorrhyncha Society 
* Leafhoppers (Superfamily Membracoidea: Cicadellidae and Myerslopiidae)
* Auchenorrhyncha Аўстраліі 
* Інфармацыйная сістэма Zinsecta